google/wiki40b huggingface dataset:
Ελέω Θεού

Η Ελέω θεού (Dei Gratia) είναι έκφραση που φανερώνει δύναμη και στήριξη του θεού ως προς κάποια ενέργεια ανθρώπινη. Η φράση είναι ένα εισαγωγικό κομμάτι του πλήρους στυλ ενός μονάρχη που ιστορικά θεωρείται ότι κυβερνάει από ελέω θεού δικαίωμα, όχι ένα τίτλο από μόνο του. Στο Ηνωμένο Βασίλειο, για παράδειγμα, η φράση προστέθηκε στο βασιλικό τίτλο το 1521 και συνεχίζει να χρησιμοποιείται μέχρι σήμερα. Σύμφωνα με την Βασιλική Διακήρυξη της 29ης Μαΐου 1953, η οποία είναι η τελευταία τέτοια αλλαγή του βασιλικού τίτλου, ο πλήρης τίτλος της Ελισάβετ Β΄ είναι ο παρακάτω:
Ελισάβετ Β΄, «ελέω Θεού» βασίλισσα του Ηνωμένου Βασιλείου της Μεγάλης Βρετανίας και της Βόρειας Ιρλανδίας και των άλλων κτήσεων και κρατών της, Υπερασπίστρια της Πίστεως.
Σε άλλες κτήσεις της Κοινοπολιτείας, χρησιμοποιούνται παραλλαγές του τίτλου, προσδιορίζοντας τη συγκεκριμένη κτήση και μεταβάλλοντας κάποια από τα άλλα στοιχεία του τίτλου.
Γνωστή είναι μάλιστα η έκφραση «ελέω θεού βασιλεύς» κατά την οποία ένας ηγείται επί ενός κράτους και λαμβάνει δύναμη από τον θεό. Ο τίτλος χρησιμοποιήθηκε και στη Βυζαντινή Αυτοκρατορία.
Πετρογειτονιά

Τοποθεσία

Στα δυτικά συνορεύει με τον Άγιο Λουκά και την Έξω Γειτονιά, στα βόρεια με την Πάνω Γειτονιά και τους Μότιδες και στα ανατολικά με τον Άγιο Ανδρέα. Το βόρειο μέρος της διοικητικής έκτασης είναι παραθαλάσσιο.
Τάσος Τρίκκας

Βιογραφία

Γεννήθηκε το  1931, από οικογένεια με μακρόχρονη συμμετοχή στο δημοκρατικο και αριστερό κίνημα. Ο παππους του, εκπαιδευτικος, ειχε ενεργο αναμιξη στην παραταξη του βενιζελισμου, και ο πατερας του συμμετειχε στο ιδρυτικο συνεδριο του ΣΕΚΕ (Σοσιαλιστικου Εργατικου Κομματος Ελλαδος, μετέπειτα ΚΚΕ). Ο ιδιος ειχε απο τη νεανικη του ηλικια ενεργο αναμιξη στην Αριστερα. Μελος της μετακατοχικης παρανομης ΕΠΟΝ, περασε στη Νεολαια της ΕΔΑ, και συμμετειχε στο Κεντρικό της Συμβούλιο. Είναι πτυχιούχος της Νομικής Σχολής του Εθνικου Καποδιστριακου Πανεπιστημιου Αθηνων. Υπηρετησε τη στρατιωτική του θητεια εγκλειστος στη Μακρόνησο, οπου μέχρι το 1958 έδρευε Ειδικη Μοναδα Οπλιτων, που ειχαν χαρακτηρισθει κομμουνισται γ` κατηγοριας, και στην παρόμοια μονάδα του Κολυνδρου. Την ύπαρξη των Ειδικών Μονάδων αναγνώρισε για πρώτη φορά το ΓΕΣ ύστερα από επερώτηση βουλευτών τον Οκτώβριο του 1961.
                                                                                                                                                                   Απο τα  ιδρυτικα μελη της Νεολαιας Λαμπρακη, χρηματισε μελος του Κεντρικου Συμβουλιου της και της Γραμματειας του. Διεφυγε στο εξωτερικο, οταν οι πραξικοπηματιες του Απριλιου 1967 πραγματοποιησαν τις μεγαλες ομαδικές συλληψεις, και ελαβε μερος στην αντιδικτατορικη δραστηριοτητα των ''προσφυγων''(μέλος των Επιτροπων ΕΔΑ και ΠΑΜ Δυτικης Ευρωπης). Τον Ιανουαριο του 1973 επεστρεψε στην Ελλαδα. Συνεληφθη κατα την αφιξη του, φυλακισθηκε και αφεθηκε ελευθερος με τα μετρα της αμνηστειας του ιδιου χρονου. Συνεχισε, μετα την απελευθερωση του, την πολιτικη του δραστηριοτητα, ενω παραλληλα εργαζόταν ως δημοσιογραφος (υπευθυνος τμηματος εξωτερικων ειδησεων) στην εφημεριδα ''Το Βημα''.Η πρωτη του επαφη με τον Τύπο ειχε γινει οταν ειχε ορισθει, προδικτατορικα, υπευθυνος εκδοσης της απογευματινης εφημεριδας της ΕΔΑ ''Δημοκρατικη Αλλαγή'', που κυκλοφόρησε από τις 10 Φεβρουαριου 1964 ως το στρατιωτικο πραξικοπημα. 
Ο Τασος Τρικκας υπέστη επανειλημμένες διωξεις για την πολιτικη και δημοσιογραφικη του δραστηριοτητα, οι οποιες απασχολησαν τον Τυπο της εποχης. Για την περιοδο αυτη της παρουσιας του στα πολιτικα δρωμενα γινεται αναφορα στο βιβλίο της Ιωαννας Παπαθανασιου ''Η Νεολαία Λαμπράκη τη δεκαετία του 1960'' (εκδοση Ινστιτουτου Νεοελληνικων Ερευνων--Γεν.Γραμματειας Νεας Γενιας, 2006).
                                                  Μετα τη διασπαση του ΚΚΕ, το 1968, ο Τασος Τρικκας ταχθηκε υπέρ του ΚΚΕ Εσωτερικού. Μετα τη μεταπολιτευση, εκλεχθηκε μελος της Κεντρικης Επιτροπης του. Με τη ''μετεξελιξη''του ΚΚΕ Εσωτερικού εκλέχθηκε μελος της Κ.Ε.της ''Ελληνικης Αριστερας''(ΕΑΡ) και του Εκτελεστικου της Γραφειου και, κατοπιν, μετα την ιδρυση του Συνασπισμου, της Κεντρικης Επιτροπης και της Πολιτικης Γραμματειας του.
Φρανσουά-Νοέλ Μπαμπέφ

Βιογραφία

Προερχόμενος από πτωχή πολυμελή οικογένεια γεννήθηκε στις 23 Νοεμβρίου του 1760. Ο πατέρας του ήταν λιποτάκτης του γαλλικού στρατού, που παρά την αμνηστία που τού δόθηκε επιστρέφοντας στη Γαλλία, περιέπεσε σε μεγάλη φτώχεια. Παρά ταύτα κατάφερε να παράσχει στο γιο του τη βασική εκπαίδευση, ο οποίος στη συνέχεια ανέλαβε αρχικά να υπερασπίζεται τα δικαιώματα των ευγενών πριν εκδηλωθεί η Γαλλική Επανάσταση. Το 1780, όταν πέθανε ο πατέρας του, ανέλαβε ο ίδιος την φροντίδα της μητέρας του και των αδελφών του, αλλά και της δικής του οικογένειας.
Αρχικά εγκατεστημένος στο Παρίσι, εργάσθηκε ως συγγραφέας σοσιαλιστικών αποκλίσεων με έντονη κριτική κατά του γαλλικού κτηματολογίου και της τότε φορολογίας. Στη διάρκεια της Γαλλικής Επανάστασης που ακολούθησε ήταν πλέον εκδότης διαφόρων εφημερίδων, μέσω των οποίων υποστήριζε τις περί ισότητας αντιλήψεις του, δημιουργώντας παράλληλα το λεγόμενο «κίνημα των ίσων», του οποίου και υπήρξε ένας των ιδρυτών του, φθάνοντας στο σημείο να επικρίνει και αυτό ακόμα το νέο καθεστώς της επανάστασης.
Εξ αυτών των δράσεων τελικά θεωρήθηκε και η οργάνωσή του ως συνωμοτική, με κίνδυνο να εξεγερθεί και ο στρατός κατά της κυβέρνησης. Συνελήφθη μαζί με άλλους επαναστάτες συνεργάτες του και, μετά από μια δίμηνη δίκη που ξεκίνησε στις 20 Φεβρουαρίου του 1797, στις 26 Απριλίου καταδικάστηκε σε θάνατο δι' αποκεφαλισμού, χωρίς δικαίωμα έφεσης. Ίδια θανατική ποινή επιβλήθηκε και σε έναν ακόμη συνεργάτη του, ο οποίος και καρατομήθηκε την επόμενη ημέρα (27 Απριλίου 1797).
Πρωτάθλημα Ε.Π.Σ. Αθηνών 1929-30

Στο Πρωτάθλημα Α΄ κατηγορίας της ΕΠΣ Αθηνών την περίοδο 1929-30 συμμετείχαν έξι ομάδες. Αγωνίστηκαν σε έναν όμιλο δύο γύρων (10 αγωνιστικές). Πρωταθλητής αναδείχθηκε ο ΠΑΝΑΘΗΝΑΪΚΟΣ που είχε επίθεση "φωτιά" με 58 γκολ. Πρώτος σκόρερ αναδείχθηκε ο Άγγελος Μεσσάρης με 13 γκολ. Στη συνέχεια ο Παναθηναϊκός, ως εκπρόσωπος της ΕΠΣΑ, κατέκτησε και το Πανελλήνιο Πρωτάθλημα 1929-30.

Αγώνες διαβάθμισης

Σύμφωνα με την προκήρυξη έδωσαν αγώνες διαβάθμισης ο ουραγός της Α΄ κατηγορίας Αθηναϊκός Α.Σ. με τον πρωταθλητή της Β΄ κατηγορίας Π.Ο. Γουδί. Όμως, έπειτα από τα δύο ματς οι ομάδες αναδείχθηκαν ισόβαθμες σε βαθμούς και γκολ και η ΕΠΣΑ αποφάσισε να μην υποβιβαστεί καμία και την επόμενη σεζόν να μετέχουν επτά ομάδες στην Α΄ κατηγορία.
Μπαντ Σπένσερ

Βιογραφία

Ο Μπαντ Σπένσερ γεννήθηκε στις 31 Οκτωβρίου 1929 στη Σάντα Λουτσία, μια ιστορική συνοικία () της Νάπολης. Από το 1947 ως το 1949 εργάστηκε στο ιταλικό προξενείο του Ρεσίφε στη Βραζιλία, όπου έμαθε άπταιστα πορτογαλικά.
Μητροπολίτης Μελενίκου Κωνσταντίνος Ασημιάδης

Βιογραφία

Ο Κωνσταντίνος Ασημιάδης γεννήθηκε το έτος 1872 στην Καλλίπολη της Ανατολικής Θράκης. Εισήλθε στη Θεολογική Σχολή της Χάλκης από όπου και αποφοίτησε το 1902. Ακολούθως διακόνησε στη Μητρόπολη Νικομηδείας της Μικράς Ασίας ως Αρχιδιάκονος αργότερα ως πρωτοσύγκελλος και από το 1908 ως τιτουλάριος Επίσκοπος Χαριουπόλεως, βοηθός επίσκοπος του Μητροπολίτη Νικομηδείας.
Το 1911 εξελέγη από το Οικουμενικό Πατριαρχείο Μητροπολίτης Μελενίκου. Η Μητρόπολη Μελενίκου περιελάμβανε την περιοχή του Μελενίκου και της Σιντικής της Μακεδονίας. Ανέπτυξε σημαντική δράση για τον Ελληνισμό της Μητρόπολής του.
Στα 1912 η περιοχή έπαψε να βρίσκεται υπό Οθωμανική Διοίκηση και το 1913 ανέλαβαν τη διοίκηση της περιοχής οι Βούλγαροι. Όμως τις τελευταίες ημέρες της κατοχής της περιοχής και γνωρίζοντας πως ο ελληνικός στρατός προελαύνει, ο βουλγαρικός στρατός προέβη σε πρωτοφανείς σφαγές και ποικίλες βιαιότητες. Βούλγαροι στρατιώτες του κατοχικού βουλγαρικού στρατού συνέλαβαν το βράδυ της 25ης Ιουνίου 1913 στο Ντεμίρ Ισάρ τον Μητροπολίτη Κωνσταντίνο και τον και οδήγησαν με τη βία στο σημείο Καρά Αγάνη (σημερινή Πλατεία Πολυζωΐδη) όπου υπήρχε λάκκος καιόμενης ασβέστου. Εκεί οι βούλγαροι στρατιώτες τον λόγχισαν, τον ποδοπάτησαν και τον κατακρεούργησαν. Μαζί με τον Μητροπολίτη Κωνσταντίνο μαρτυρικό θάνατο βρήκαν ο πρωθιερέας Σταύρος και ο πρόκριτος Θωμάς Παπαχαριζάνος. 
Την επομένη, ημέρα Τετάρτη, σφαγιάσθηκαν από τον Βουλγαρικό στρατό κατοχής εκατό κάτοικοι του Ντεμίρ Ισάρ. Οι Βούλγαροι έσυραν τα σώματα του Μητροπολίτη και των άλλων εκτελεσθέντων και τα έριξαν σε λάκκο της ασβέστου. Επίσης ο βουλγαρικός κατοχικός στρατός, πριν αποχωρήσει, προέβη σε βιασμούς, καταστροφές οικιών και καταστημάτων Ελλήνων και ληστείες μετά από άσκηση βίας, αφήνοντας πίσω εικόνα καταστροφής και φόβου.
Το απόγευμα της 27ης Ιουνίου 1913, η ίλη ιππικού του ελληνικού στρατού εισήλθε στο Ντεμίρ Ισάρ και κατέγραψε τα δολοφονημένα σώματα και τις καταστροφές.
Πανελλήνιο πρωτάθλημα ποδοσφαίρου ανδρών 1932-1933

Το Πανελλήνιο πρωτάθλημα 1932-33 διεξήχθη ως εθνική κατηγορία για τρίτη συνεχόμενη χρονιά, στην οποία μετείχαν οκτώ ομάδες από τις τρεις ιδρυτικές Ενώσεις της ΕΠΟ: Αθήνας (3), Πειραιά (2) και Μακεδονίας (3). Οι ομάδες αυτές δεν μετείχαν στα τοπικά πρωταθλήματα και η παραμονή τους στην εθνική κατηγορία κρινόταν από αγώνες διαβάθμισης.

Σύστημα διεξαγωγής

Για να μειωθούν τα έξοδα των μετακινήσεων σε Θεσσαλονίκη και Αθήνα-Πειραιά, το πρωτάθλημα διεξήχθη σε δύο φάσεις. Η πρώτη φάση έγινε σε δύο ομίλους: Νότιο με τις 5 ομάδες Αθήνας και Πειραιά (8 αγώνες) και Βόρειο με τις τρεις ομάδες της Θεσσαλονίκης (4 αγώνες). Στην τελική φάση προκρίθηκαν τρεις σύλλογοι, οι δύο πρώτοι του Νοτίου ομίλου και η πρώτη του Βορείου, οι οποίες αγωνίστηκαν σε όμιλο 4 αγωνιστικών.

Αγώνας διαβάθμισης

Σύμφωνα με τον κανονισμό, όποια ομάδα τερμάτιζε στην τελευταία θέση του Νοτίου Ομίλου έπρεπε να δώσει διπλό αγώνα διαβάθμισης με τον νικητή μεταξύ των πρωταθλητών ΕΠΣ Αθήνας και ΕΠΣ Πειραιά. Συνεπώς, ο Παναθηναϊκός που τερμάτισε τελευταίος έπειτα από την άρνησή του να πάρει μέρος στους δύο τελευταίους αγώνες, για να παραμείνει στην κατηγορία έπρεπε να διαβαθμιστεί. Αντίπαλος του ήταν το Π.Ο. Γουδί, που είχε επικρατήσει του πρωταθλητή της ΕΠΣ Πειραιά, Αργοναύτη, με 4-2 και 3-0. Όμως, ο Παναθηναϊκός δεν δέχθηκε να αγωνιστεί στους αγώνες διαβάθμισης, με αποτέλεσμα το Γουδί να κερδίσει χωρίς αγώνα την άνοδό του στο επόμενο Εθνικό Πρωτάθλημα 1933-34 και ο Παναθηναϊκός να υποβιβαστεί στην Α΄ κατηγορία της ΕΠΣΑ. Τελικά, ο υποβιβασμός δεν ίσχυσε λόγω της αλλαγής του κανονισμού για την κατάργηση της εθνικής κατηγορίας και ο Παναθηναϊκός πήρε μέρος στο επόμενο πανελλήνιο πρωτάθλημα.

Βόρειος Όμιλος

Ο Βόρειος Όμιλος διεξήχθη με 3 ομάδες τους Άρη, Ηρακλή και Μέγα Αλέξανδρο. Το Φεβρουάριο του 1933 η ΕΠΟ απέρριψε αίτημα ένταξης του ΠΑΟΚ στην Εθνική Κατηγορία, ο οποίος είχε τοποθετηθεί στην Α΄ ΕΠΣΜ, καθώς δεν αγωνίστηκε στους αγώνες διαβάθμισης με τον Μέγα Αλέξανδρο, στο προηγούμενο πρωτάθλημα του 1931-32.
Μαγιάτικο στεφάνι

Το μαγιάτικο στεφάνι είναι κατασκευή με λουλούδια που γίνεται για τον ερχομό της άνοιξης. Είναι ελληνικό αλλά όχι μόνο έθιμο. Ιδιαίτερα στα νησιά της Μεσογείου γιορτάζοντας την άνοιξη, την 1η του μήνα Μάη, φτιάχνουν ένα στεφάνι με λουλούδια (συνήθως αγριολούλουδα, μαργαρίτες και πιο σπάνια παπαρούνες) συνήθως από τους αγρούς. Το λουλούδινο στεφάνι που φτιάχνεται την πρωτομαγιά και κρεμιέται έξω από τα σπίτια.

Κατασκευή

Σύμφωνα με τη Λαογραφική έρευνα το μαγιάτικο στεφάνι φτιάχνεται με βέργα από ευλύγιστο και ανθεκτικό ξύλο κληματαριάς ή σύρμα γύρω από το οποίο στηρίζονται τα λουλούδια.

Παράδοση και έθιμο

Τα έθιμα και οι δράσεις που συνοδεύουν τη μέρα της Πρωτομαγιάς ξεκινούν από τα βάθη της ανθρώπινης παράδοσης και περνούν από γενιά σε γενιά. Ο Μάιος είναι ο 5ος μήνας του χρόνου που - στην Ελλάδα, τη Ρώμη και μέχρι το Βυζάντιο- ήταν αφιερωμένος στον ετήσιο εορτασμό της θεάς της γονιμότητας και της γεωργίας, Δήμητρας. Η κόρης της, Περσεφόνη, που έρχεται από τον Κάτω Κόσμο αυτόν τον μήνα, από τον Αδη-σύζυγό της, ήταν ο λόγος για τη γιορτή των Ανθεστηρίων, της μεγαλόπρεπης πομπής προς τα ιερά για να προσφέρουν άνθη. 
Στη λαϊκή αντίληψη ο θάνατος και η γέννηση, το καλό και το κακό συνυπάρχουν. Ολα τα σπίτια, έκτος από εκείνα που έχουν πένθος, φτιάχνουν στεφάνι για προστασία, υγεία, ευτυχία, για το μάτι, με τον ανάλογο συνδιασμό λουλουδιών.Το μαγιάτικο στεφάνι είναι αυτό που θα το δει στην πόρτα του σπιτιού, θα το ζηλέψει και θα το κλέψει ο γείτονας για να το κρεμάσει στη δική του πόρτα. Το στεφάνι θα παραμείνει στο σπίτι μέχρι τα μέσα του καλοκαιριού. Στη γιορτή του Αη Γιάννη του Κλείδωνα   το ρίχνουν στη φωτιά. Ανάβουν φωτιές σε δρόμους και πλατείες και πηδούν πάνω από τη φωτιά τρεις φορές, τρέχοντας.
Λιλεχάμερ

Όνομα

Το όνομα της πόλης πιστεύεται πως βγήκε από την νορβηγική λέξη Hammar που σημαίνει "Απότομη Πέτρα" και ονομάστηκε έτσι από την πρώτη εκκλησία που χτίστηκε εκεί.

Ιστορία

Πιστεύεται πως η περιοχή κατοικήθηκε για πρώτη φορά κατά την νορβηγική Εποχή του Σιδήρου. Τον 19ο Αιώνα, το Λιλεχάμερ ήταν μεγάλο εμπορικό κέντρο της Νορβηγίας. Το Λιλεχάμερ έγινε δήμος την 1η Ιανουαρίου 1838. Το 1973, ένας Μαροκινός σερβιτόρος δολοφονήθηκε από πράκτορες της Μοσάντ, οι οποίοι λανθασμένα (εν τέλει εγκληματικά) υπέθεσαν πως συμμετείχε στη Σφαγή του Μονάχου. Το 1994, το Λιλεχάμερ φιλοξένησε τους Χειμερινούς Ολυμπιακούς Αγώνες, καθώς η πόλη έχει ένα μεγάλο χιονοδρομικό κέντρο.
Μοναζίτης

Εμφάνιση, παραγενέσεις

Η ονομασία «μοναζίτης» προέρχεται από την ελληνική λέξη «μονάζειν», λόγω της εμφάνισής του σε απομονωμένους κρυστάλλους. Αποτελεί σημαντικό μετάλλευμα των σπανίων γαιών αλλά και σημαντικό ορυκτό ραδιοχρονολόγησης, αν περιέχει θόριο ή ουράνιο. Ο ραδιενεργός μοναζίτης περιέχει έγκλειστες φυσαλίδες ηλίου, το οποίο παράγεται κατά την διάσπαση των ραδιενεργών συστατικών του.
Είναι συνοδό ορυκτό γρανιτών, συηνιτών και των πηγματιτών τους. Απαντά, επίσης, σε ηφαιστειοκλαστικά πετρώματα, σε φλέβες διεισδύσεως και μεταμορφωσιγενή ζωνών ισχυρής μεταμόρφωσης. Ανευρίσκεται υπό μορφή άμμου σε παράλιες ή ποτάμιες αποθέσεις και, σπανιότερα, σε ζώνες ισχυρής αποσάθρωσης.
Απαντά σε πολλά σημεία του πλανήτη, σπάνια όμως σε μεγάλους κρυστάλλους. Σημαντικά κοιτάσματά του βρίσκονται στα Ουράλια όρη, τα όρη Ίλμεν (Ρωσία), στην Νορβηγία (περιοχή Arendal), σε ορισμένα σημεία των ΗΠΑ, στην Βραζιλία, στην Ινδία, στην Μαδαγασκάρη (Ινδία - Μαδαγασκάρη υπό μορφή μοναζιτούχων άμμων)  και στην Σρι Λάνκα.
Προεδρικές εκλογές στην Αμπχαζία (2014)

Προεδρικές εκλογές διεξήχθησαν στην Αμπχαζία στις 24 Αυγούστου 2014. Ήταν οι έκτες στη σειρά από τότε που θεσπίστηκε η θέση του Προέδρου της Αμπχαζίας, το 1994. Οι εκλογές έγιναν πρόωρα εξαιτίας της παραίτησης του προέδρου Αλεξάντερ Άνκβαμπ την 1η Ιουνίου 2014 συνεπεία της πολιτικής κρίσης που ξέσπασε στη δημοκρατία. Συνολικά 4 ήταν οι υποψήφιοι που διεκδίκησαν τον προεδρικό θώκο, με τελικό νικητή το Ραούλ Χατζίμπα, ο οποίος συγκέντρωσε λίγο παραπάνω από το 50% των ψήφων.

Πλαίσιο

Στις 27 Μαΐου το κτήριο όπου στεγάζεται η Προεδρία καταλήφθηκε από διαδηλωτές της αντιπολίτευσης, με αποτέλεσμα ο Άνκβαμπ να φύγει για την Γκουντάουτα. Τελικά η κρίση κορυφώθηκε με την παραίτηση του προέδρου την 1η Ιουνίου. Καθώς ο αντιπρόεδρος Μιχαήλ Λογκούα είχε ήδη παραιτηθεί από το Δεκέμβριο του 2013 για λόγους υγείας, υπηρεσιακός πρόεδρος ανέλαβε ο πρόεδρος της Συνέλευσης του Λαού, Βαλέρι Μπγκάνμπα.
Στις 3 Ιουνίου 2014 ο επικεφαλής της Κεντρικής Εκλογικής Επιτροπής Μπατάλ Ταμπαγκούα ανακοίνωσε ότι η επιτροπή είχε αρχίσει τις προετοιμασίες για τη διεξαγωγή πρόωρων προεδρικών εκλογών με ορισθείσα ημερομηνία την 24η Αυγούστου.
Όπως και στις προηγούμενες εκλογές, εκλογικά κέντρα στήθηκαν και εκτός της Αμπχαζίας, στη Μόσχα και στο Τσερκέσκ. Για πρώτη φορά άνοιξε και εκλογικό κέντρο στην Κωνσταντινούπολη.
Γουλιέλμος Χριστόφορος της Έσσης-Χόμπουρκ

Βιογραφία

Γεννήθηκε στο Όμπερ-Ρόσμπαχ και ήταν ο δευτερότοκος γιος του Φρειδερίκου Α΄ λαντγκράβου της Έσσης-Χόμπουρκ και της Μαργαρίτας-Ελισάβετ, κόρης του Χριστοφόρου κόμη του Λάινινγκεν-Βέστερμπουρκ.
Το 1638 απεβίωσε ο πατέρας του και τον διαδέχθηκε ο πρωτότοκος Λουδοβίκος(-Φίλιππος), ο οποίος όμως απεβίωσε το 1643. Έτσι τον  διαδέχθηκε ο Γουλιέλμος-Χρισόφορος· ήταν 18 ετών και η μητέρα του τον κηδεμόνευσε ως τα 23 έτη του. Το 1669 επώλησε στον μικρότερο αδελφό του Φρειδερίκο Β΄ το λαντγκραβάτο, εκτός από το Μπίνγκενχαϊμ, που το κράτησε ως λάντγκραβος της περιοχής αυτής. 
Απεβίωσε το 1681 στο Μπίνγκενχαϊμ σε ηλικία 56 ετών.
Εξαγωγή μπλομπ

Στη τεχνολογία της όρασης υπολογιστών (που σχετίζεται μα δεν είναι το ίδιο με την μηχανική όραση), η διαδικασία εξαγωγής μπλομπ (blob extraction) επιτρέπει τη κατηγοριοποίηση εικονοστοιχείων μιας ψηφιακής εικόνας σε ξεχωριστές ομάδες. Η εξαγωγή μπλομπ συνήθως εφαρμόζεται σε μια δυαδική εικόνα που είναι αποτέλεσμα από ένα thresholding step. Τα μπλομπ μπορεί να μετρηθούν, να φιλτραριστούν, και να παρακολουθηθούν.
Υπάρχουν κι άλλα ονόματα για αυτή τη τεχνική, και οι ειδικοί δεν έχουν κατασταλάξει σε μια ονομασία. Τα άλλα ονόματα είναι ταμπελοποίηση περιοχών (region labeling), ταμπελοποίηση συνδεδεμένων μερών (connected-component labeling), ανακάλυψη των μπλομπ (blob discovery), ή εξαγωγή περιοχών (region extraction).
Υπάρχουν δυο διάσημοι αλγόριθμοι για αυτή τη διαδικασία, ένας βηματικός αλγόριθμος (sequential) κι ένας επαναλαμβανόμενος (recursive).
Η εξαγωγή μπλομπ σχετίζεται μεν, μα δεν είναι το ίδιο δε, με την αναγνώριση μπλομπ (blob detection).
Ευτυχής αριθμός

Ως ευτυχείς αριθμοί χαρακτηρίζονται στα μαθηματικά οι αριθμοί εκείνοι που μετά από μια συγκεκριμένη διαδικασία δείχνουν τον αριθμό 1. Παίρνουμε οποιονδήποτε θετικό ακέραιο αριθμό, τον υψώνουμε στο τετράγωνο και μετά τον αντικαθιστούμε με το . Επαναλαμβάνουμε τη διαδικασία μέχρι οι πράξεις να δείξουν τον αριθμό 1. Οπότε, οι αριθμοί που μετά από αυτήν τη διαδικασία τελειώνουν σε 1, ονομάζονται ευτυχείς αριθμοί, ενώ εκείνοι που τελειώνουν σε κάποιον άλλον, ονομάζονται δυστυχείς αριθμοί. Oι δυστυχείς αριθμοί καταλήγουν πάντα στον αριθμό 4, ενώ ο ίδιος ο 4 οδηγεί σε βρόχο επαναλαμβανόμενων αριθμών που καταλήγει πάλι στο 4.

ας πάρουμε για παράδειγμα τον αριθμό 7

7² = 49 (παίρνουμε το 4 και το 9 και τα υψώνουμε στο τετράγωνο)

4² + 9² = 16 + 81 = 97 (παίρνουμε το 9 και το 7 και τα υψώνουμε στο τετράγωνο)

9² + 7² = 81 + 49 = 130 (παίρνουμε το 1, το 3 και το 9 και τα υψώνουμε στο τετράγωνο)

1² + 3² + 0² = 1 + 9 + 0 = 10 (παίρνουμε το 1 και το 0 και τα υψώνουμε στο τετράγωνο)

1² + 0² = 1 (κατέληξε σε 1, αρά είναι ευτυχής)

ας πάρουμε για παράδειγμα τον αριθμό 131

1² + 3² + 1² = 1 + 9 + 1 = 11

1² + 1² = 1 + 1 = 2

2² = 4 (κατέληξε σε 4, άρα είναι δυστυχής)
Θανατική ποινή στο Καζακστάν

Η θανατική ποινή στο Καζακστάν έχει καταργηθεί για τα κοινά εγκλήματα, αλλά χρησιμοποιείται ακόμη για εγκλήματα σε ειδικές περιπτώσεις (όπως για εγκλήματα πολέμου). Το Καζακστάν και η Λευκορωσία είναι οι μόνες ευρωπαϊκές χώρες που δεν έχουν καταργήσει την θανατική ποινή για όλα τα εγκλήματα (η Λευκορωσία την χρησιμοποιεί επίσης για κοινά εγκλήματα, και την χρησιμοποιεί ενεργά). Η νόμιμη μέθοδος εκτέλεσης στο Καζακστάν είναι ο πυροβολισμός. 
Το Καζακστάν δεν είναι μέλος του Συμβουλίου της Ευρώπης (το οποίο απαγορεύει τη χρήση της θανατικής ποινής).
Στις 17 Δεκεμβρίου 2003, ο πρόεδρος Νουρσουλτάν Ναζαρμπάγιεφ εισήγαγε ένα μορατόριουμ στις εκτελέσεις. Το 2007, το Καζακστάν τροποποίησε το Σύνταγμά του καταργώντας την θανατική ποινή για όλα τα εγκλήματα εκτός από τις τρομοκρατικές πράξεις που προκαλούν απώλεια ζωής και εξαιρετικά σοβαρά εγκλήματα στην διάρκεια πολέμου.
Η τελευταία γνωστή εκτέλεση στο Καζακστάν έγινε το 2003. Η Διεθνής Αμνηστία κατατάσσει το Καζακστάν ως "χώρα κατάργησης της θανατικής ποινής μόνο για κοινά εγκλήματα".
Το 2006, ο πρώην αξιωματικός της αστυνομίας Ρουστάμ Ιμπραγκίμοφ καταδικάστηκε σε θάνατο ως εγκέφαλος της δολοφονίας του διακεκριμένου πολιτικού Αλτινμπέκ Σαρσενμπαγιούλι. Το 2014, η καταδίκη του μετετράπη σε ισόβια κάθειρξη.
Το 2008, το Καζακστάν ψήφισε υπέρ του μορατόριουμ του ΟΗΕ για την θανατική ποινή. 
Το Νοέμβριο του 2016, ένα δικαστήριο στο Καζακστάν καταδίκασε σε θάνατο τον κατά συρροή δολοφόνο Ρουσλάν Κουλεκμπάγιεφ για τρομοκρατία αφού ομολόγησε ότι σκότωσε δέκα ανθρώπους (συμπεριλαμβανομένων και 8 αστυνομικών) σε πυροβολική επίθεση κατά αστυνομικών στο Αλμάτι.
Μηχανικό

Το μηχανικό αποτελεί όπλο υποστήριξης και χρησιμοποιείται για το σχεδιασμό και την κατασκευή στρατιωτικών έργων και τη διατήρηση των γραμμών των στρατιωτικών μεταφορών και επικοινωνιών. Το μηχανικό είναι επίσης υπεύθυνο για τον εφοδιασμό υπό τις στρατιωτικές τακτικές. Το σύγχρονο μηχανικό διαφέρει από την πολιτική μηχανική. Κατά τον 20ο και 21ο αιώνα, το μηχανικό περιλάμβανε επίσης και άλλες ειδικότητες εφαρμοσμένης μηχανικής όπως μηχανικές και ηλεκτρικές τεχνικές μηχανικής.
Call of Cthulhu

Το Call of Cthulhu (CoC η συχνή συντομογραφία του) είναι ένα παιχνίδι ρόλων τρόμου και φαντασίας, το οποίο εκδίδεται από την αμερικάνικη εταιρεία Chaosium από το 1981 και του οποίου πηγή έμπνευσης αποτελούν οι ιστορίες της Μυθολογίας Κθούλου διαφόρων συγγραφέων, με κυριότερο τον Χ. Φ. Λάβκραφτ. Είναι ένα από τα πιο δημοφιλή παιχνίδια ρόλων τρόμου και έχουν κυκλοφορήσει εκδόσεις σε διάφορες γλώσσες πέραν της αγγλικής, στα γαλλικά, τα γερμανικά, τα ιαπωνικά, τα ιταλικά και τα ισπανικά. Το Call of Cthulhu φημίζεται για το σχετικά απλό σύστημα κανόνων και για την ποιότητα των βιβλίων και των συμπληρωμάτων του, με αποτέλεσμα να έχει αποσπάσει πολλές θετικές κριτικές και να έχει κερδίσει πολλά βραβεία. Από όλα τα παιχνίδια ρόλων τρόμου και αποκρυφισμού, μόνο τα RPGs στο World of Darkness της White Wolf ανταγωνίζονται παγκοσμίως το Call of Cthulhu σε δημοτικότητα.
Στο Call of Cthulhu οι παίκτες παίζουν το ρόλο κοινών ανθρώπων που ασχολούνται με το υπερφυσικό και τον αποκρυφισμό και εμπλέκονται σε περιπέτειες ερχόμενοι αντιμέτωποι με αποκρυφιστές, ακολούθους των Great Old Ones ή Outer Gods (ανώτερα όντα ή ανώτερες θεότητες) και γενικά πλάσματα και δυνάμεις της Μυθολογίας Κθούλου ή ακόμη κι άλλα υπερφυσικά στοιχεία που δεν υπάγονται στην προαναφερθείσα Μυθολογία. Οι χαρακτήρες των παικτών μπορούν να ασκούν ένα οποιοδήποτε επάγγελμα, ωστόσο, τα επαγγέλματα που περισσότερο ταιριάζουν στο πνεύμα του παιχνιδιού είναι τα εξής: αρχαιολόγος, αρχαιοσυλλέκτης, δημοσιογράφος, ιατρός, καθηγητής (κυρίως πανεπιστημίου), ντετέκτιβ, συγγραφέας. Ανεξαρτήτως του επαγγέλματος τους, όλοι οι χαρακτήρες είναι investigators, δηλαδή ερευνητές, που εξερευνούν σκοτεινές και ανείπωτες πλευρές του κόσμου της Μυθολογίας Κθούλου.
The Magician's Birthday

Αρχική κυκλοφορία

1. Sunrise (Hensley) - 4:04

2. Spider Woman (Box, Byron, Kerslake, Thain) - 2:25

3. Blind Eye (Hensley) - 3:33

4. Echoes in the Dark (Hensley) - 4:48

5. Rain (Hensley) - 3:59

6. Sweet Lorraine (Box, Byron, Thain) - 4:13

7. Tales (Hensley) - 4:09

8. The Magician's Birthday (Hensley, Box, Kerslake) - 10:21

Μπόνους κομμάτια στην επανέκδοση του 2004

9. Crystal Ball (Out-take) - 4:08

10. Silver White Man (Vocal Out-take version) - 3:40

11. Proud Words on a Dusty Shelf (Alternate version) - 3:24

12. Echoes in the Dark (Single edit) - 4:23

13. Rain (Single edit) - 3:16

14. Happy Birthday (Single edit) - 2:49

15. Sunrise (Single edit) - 2:49

16. Gary's Song (Crystal Ball alternate version) - 4:25

17. Silver White Man (instrumental) - 3:43

Βραβεία

The Magician's Birthday (άλμπουμ)
Ηνωμένες Πολιτείες (RIAA Certification): Χρυσός

Μέλη των Uriah Heep

Η σύνθεση του συγκροτήματος είχε την εξής μορφή:
Ντέηβιντ Μπαίρον - φωνητικά
Μικ Μποξ - κιθάρα
Κεν Χένσλεϊ - πλήκτρα
Γκάρι Τέην - μπάσο
Λι Κέρσλεηκ - τύμπανα
Βραβεία Αμερικανικής Ακαδημίας Κινηματογράφου 1951

Η 24η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1951, έλαβε χώρα στις 20 Μαρτίου 1952. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για πρώτη φορά ο Κρις Ροκ. Στην αμερικανική τηλεόραση μεταδόθηκαν από το δίκτυο ABC.

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
2146 Στέντωρ

Φυσικά χαρακτηριστικά

Τα φυσικά χαρακτηριστικά του Στέντορα είναι άγνωστα.
Γκραν Πρι Μπαχρέιν 2018 (Φόρμουλα 1)

Αγώνας

Ο αγώνας διεξήχθει την Κυριακή 8 Απριλίου 2018 με τον Σεμπάστιαν Φέτελ να παίρνει την δεύτερη νίκη για το 2018 και 49η συνολικά στην καριέρα του. Ο Βαλτέρι Μπότας ανέβηκε στο 2ο σκαλί του βάθρου ενώ ο Λιούις Χάμιλτον βρέθηκε στο 3ο σκαλί του βάθρου. Τον ταχύτερο γύρο σημείωσε ο Βαλτέρι Μπότας με χρόνο 1.33.740.